**Pszichológus az iskolánkban**

**Ki a mi iskola Pszichológusunk?**

**Mgr. Mezei Diana** a diákok, pedagógusok és szülők rendelkezésére áll a psychologzsorechovapoton@centrum.sk email címen és személyesen (a jelenlegi helyzetben telefonon **0904824693**) naponta 7:30 - 15:30 között.

**Milyen szerepet tölt be az iskola pszichológus?**

Az iskola pszichológus egy SEGÍTŐTÁRS, aki minden körülmények között támogatja az oktatási folyamatban résztvevőket. Egy figyelmes, türelmes HALLGATÓ, TÜNETFELISMERŐ, KÍSÉRŐ és TANÁCSADÓ, aki segít megoldani a felmerülő problémákat. Egy KÖZVETÍTŐ személy, aki a konfliktusban álló felek által elmondottakat segít értelmezni. A pszichológus egy TÜKÖR, de mindenekelőtt egy olyan ember, aki az idejét Rád/Önre szánja…

Minden pszichológus elsődleges munkaeszköze a bizalom és ebből kifolyólag a **titoktartási kötelezettség.**

**MI A FELADATA AZ ISKOLA PSZICHOLÓGUSNAK AZ ISKOLÁBAN?**

Az iskola pszichológus küldetése a mi iskolánkban is a **SEGÍTSÉGNYÚJTÁSON** alapszik. Az iskola pszichológus többek között **SEGÍT**:

* kialakítani egy stresszmentes környezetet, eloszlatni a feszültséget és a félelmet
* barátságos, megbízható kapcsolatokat kialakítani diák-tanár és diák-diák között
* egy olyan közeget kialakítani, amely az egész iskola területén biztosítja a nyitott, őszinte kommunikáció lehetőségét
* megoldani az érintett felek problémáit
* biztosítani a kölcsönös együttműködést az iskola és a család között

A **DIÁKOKNAK** **SEGÍT** a:

* **tanulással kapcsolatos gondok megoldásában** (motiváció a tanuláshoz, lámpaláz, felelet/dolgozatoktól való félelem, elégedetlenség a jegyekkel kapcsolatban, tanulási módszerek kifejlesztése, a tanuláshoz való hozzáállás, tanulási nehézségek/zavarok, stb.)
* **a mindennapi életben előforduló problémákban** (beilleszkedéssel kapcsolatos problémák, a barátokkal/osztálytársakkal/szülőkkel való kapcsolatok javítása, kommunikációs nehézségek, stb.).

A **PEDAGÓGUSOKNAK** **SEGÍT:**

* megérteni a diákok gondjait, szükségleteit.
* együttműködik a megfelelő megoldások megtalálásában a tanulási és viselkedési zavarokkal küszködő diákokkal kapcsolatosan

Az iskolapszichológus a **SZÜLŐK** rendelkezésére áll a gyermek aktuális nehézségeinek megoldásában, tanácsadással szolgál a nevelési és tanulási problémákkal kapcsolatban.

**PSZICHOLÓGUS ONLINE**

* Nehéz időszakon mész keresztül és érzed, hogy egyedül nem tudod megoldani?
* Bánkódsz a helyzet miatt, ami a családodat érinti?
* Rossz a kedved és nem tudsz örülni az élet dolgainak?
* Nehezen megy a tanulás és aggódsz a rossz jegyek miatt?
* Úgy érzed, hogy a tanárok igazságtalanok veled szemben?
* Nem találsz barátokat és nem érzed jól magad az osztályban?
* Bántalmaz/bántott valaki?
* Talán valaki más gondjai miatt aggódsz?